Ο **Στέφαν Γιάνκοβιτς**  ( σερβικά κυριλλικά: Стефан Јанковић‎  ; γεννήθηκε στις 4 Αυγούστου 1993) είναι Σερβοκαναδός επαγγελματίας καλαθοσφαιριστής των Φορμόζα Ταϊσίν Ντρίμερς του ASEAN Basketball League. Έπαιξε δύο χρόνια στο κολεγιακό μπάσκετ με τους Χαβάι Ρέινμπος Ουόριορς όπου αναδείχθηκε ο παίκτης της χρονιάς στη Μεγάλη Δυτική Περιφέρεια το 2016.

Πρώιμη ζωή
----------

Ο Στέφαν γεννήθηκε στις 4 Αυγούστου 1993 στο Βελιγράδι της Ο.Δ. Γιουγκοσλαβίας από τον Ντράγκο και την Άιντα Γιάνκοβιτς. Η οικογένειά του ήταν από την περιοχή που ήταν παλαιότερα γνωστή ως Γιουγκοσλαβία. Και οι δύο γονείς του μεγάλωσαν στο Σεράγεβο της Βοσνίας-Ερζεγοβίνης και οι παππούδες του μεγάλωσαν στο Μαυροβούνιο. Ως αποτέλεσμα της βίας κατά τη διάλυση της Γιουγκοσλαβίας, οι γονείς του Στέφαν μετακόμισαν στο Βελιγράδι, όπου υπήρχε λιγότερη αστάθεια. Το 1997, όταν ο Στέφαν ήταν τεσσάρων ετών, μετακόμισαν στη Μισισάουγκα του Οντάριο του Καναδά, ακολουθώντας τα βήματα του αδερφού του Ντράγκο. 

Ο Στέφαν ήρθε στη Μισισάουγκα με εμπειρία μόνο ως ποδοσφαιριστής, αλλά ένα γήπεδο μπάσκετ βρισκόταν κοντά στο σπίτι του στον Καναδά. Με τη σειρά του, έπαιξε στο γήπεδο με μία μεγάλη ποικιλία αντιπάλων. Η οικογένειά του μετακόμισε σε μία κυρίως σερβική κοινότητα. Με τη σειρά του, ο Γιάνκοβιτς δεν μιλούσε αγγλικά ακόμη και σε ηλικία οχτώ ετών. Ο Στέφαν περνούσε τον περισσότερο χρόνο του φροντίζοντας τον μικρότερο αδελφό του στο διαμέρισμά τους, ενώ οι γονείς του ήταν απασχολημένοι.

Σταδιοδρομία στο λύκειο
-----------------------

Ο Γιάνκοβιτς άρχισε να παίζει μπάσκετ στο γυμνάσιο με το Γυμνάσιο Σεντ Φράνσις Ξαβιέ στη Μισισάουγκα. Μετά την πρώτη του χρονιά, είχε 33 πόντους και 10 ριμπάουντ κατά μέσο όρο ανά αγώνα. Για την επόμενη χρονιά, μεταγράφηκε στο Σχολείο Κίσκι στο Σάλτσμπουργκ της Πενσυλβάνια, όπου είχε κατά μέσο όρο 17 πόντους και οκτώ ριμπάουντ στη δευτεροετή χρονιά του. Σε μία αξιοσημείωτη επίδοση, κατέγραψε τετράπλ-νταμπλ με 18 πόντους, 12 ριμπάουντ, 10 ασίστ και 10 τάπες. Ως τριτοετής με το Κίσκι, ο Γιάνκοβιτς είχε μέσο όρο 22 πόντους, περίπου 10 ριμπάουντ και οκτώ ασίστ.  Για την τελευταία του χρονιά, μεταγράφηκε στο Χάντινγκτον Πρεπ Σχουλ στο Χάντινγκτον της Δυτικής Βιρτζίνια. Έγινε ένας από τους 50 κορυφαίους παίκτες του επιπέδου του στις Ηνωμένες Πολιτείες, έχοντας κατά μέσο όρο 9,5 πόντους, 7,1 ριμπάουντ, 3,2 ασίστ και 1,1 τάπες. Ο Γιάνκοβιτς έπαιξε με αστέρια όπως ο Άντριου Ουίγκινς, ο μελλοντικός παίκτης του NBA Σιμ Μπούλαρ και ο μελλοντικός συμπαίκτης του στο κολέγιο Νέγκους Ουέμπστερ-Τσαν.  Στις 28 Οκτωβρίου 2011, ο Γιάνκοβιτς επέλεξε να παίξει στο κολεγιακό μπάσκετ με το Πανεπιστήμιο του Μιζούρι. Άλλες επιλογές που εξέταζε ήταν το Λούισβιλ, το Νορθγουέστερν, το Μαϊάμι, το Πεν Στέιτ, η Δυτική Βιρτζίνια και το Ξαβιέ.  Ο ίδιος σχολίασε την απόφασή του: «Ειλικρινά ένιωθα πιο άνετα. Ήταν πολύ κοντά, αλλά ένιωθα πιο άνετα»

Κολεγιακή πορεία
----------------

Ως πρωτοετής, ο Γιάνκοβιτς ξεκίνησε σε δύο παιχνίδια ως βασικός και είχε μέσο όρο 3,0 πόντους και 1,4 ριμπάουντ σε 7,9 λεπτά ανά αγώνα. Στο τέλος της χρονιάς, επέλεξε να μεταγραφεί. «Θέλω να ευχαριστήσω όλους στο Μιζούρι, τους συμπαίκτες μου, το προπονητικό επιτελείο, τη διοίκηση και τους οπαδούς», είπε ο Γιάνκοβιτς σε δήλωση. «Αυτή ήταν μία δύσκολη απόφαση για μένα και το Μιζούρι θα έχει πάντα μία ξεχωριστή θέση στην καρδιά μου, αλλά αυτό είχε να κάνει με την ευκαιρία να βρω μια καλύτερη εφαρμογή όπου θα μπορούσα να παίξω μεγαλύτερο ρόλο στο παρκέ. Ανυπομονώ για την επόμενη ευκαιρία μου και θέλω να ευχηθώ σε όλους στο Μιζού ότι καλύτερο φέτος». 

Στην τριτοετή του χρονιά στη Χαβάη, ο Γιάνκοβιτς είχε κατά μέσο όρο 15,7 πόντους, 6,8 ριμπάουντ και 1,3 τάπες ανά παιχνίδι. Δύο φορές ανακηρύχθηκε παίκτης της εβδομάδας στο Μπιγκ Ουέστ, πέτυχε πάνω από 20 πόντους οκτώ φορές και σημείωσε 34 πόντους, υψηλό σταδιοδρομίας, απέναντι στο Καλ Στέιτ Νόρθριντζ στις 18 Φεβρουαρίου. Ο Γιάνκοβιτς είχε πέντε νταμπλ-νταμπλ, που ισοφάρισαν το υψηλό του πρωταθλήματος. Στο τέλος της κανονικής περιόδου ονομάστηκε Παίχτης της χρονιάς του Μπιγκ Ουέστ και Μέλος της Πρώτης Ομάδας του Μπιγκ Ουέστ.

Επαγγελματική σταδιοδρομία
--------------------------

### Σίου Φολς Σκάιφορς (2016–17)

Αφού πέρασε χωρίς ομάδα στο ντραφτ του 2016 του ΝΒΑ, ο Γιάνκοβιτς εντάχθηκε στους Μαϊάμι Χιτ για το Σάμερ Λιγκ του ΝΒΑ του 2016.  Στις 13 Ιουλίου 2016, υπέγραψε με τους Χιτ,  αλλά αργότερα η συμφωνία ακυρώθηκε στις 17 Οκτωβρίου αφού εμφανίστηκε σε ένα παιχνίδι προετοιμασίας.  Την 1η Νοεμβρίου 2016, αποκτήθηκε από τους Σίου Φολς Σκάιφορς του NBA Development League ως θυγατρικός παίκτης των Χιτ. 

### Ίρι Μπέιχοκς (2017)

Την 1η Μαρτίου 2017, ο Γιάνκοβιτς ανταλλάχθηκε στους Ίρι Μπέιχοκς. 

### Ερυθρός Αστέρας (2017–18)

Στις 29 Ιουλίου 2017, ο Γιάνκοβιτς υπέγραψε τριετές συμβόλαιο με τον Ερυθρό Αστέρα.   Σε 26 αγώνες του Αδριατικού Πρωταθλήματος, είχε 5,5 πόντους και 3 ριμπάουντ μέσο όρο ανά αγώνα. Ωστόσο, ο Ερυθρός Αστέρας δεν κατάφερε να υπερασπιστεί τον τίτλο της Αδριατικής, καθώς έχασε στην τελική σειρά από την Μπουντούτσνοστ. Στην Ευρωλίγκα, πραγματοποίησε 28 εμφανίσεις και είχε μέσο όρο 3,8 πόντους και 2,5 ριμπάουντ με 38,9% σουτ εντός πεδιάς. Τελικά κέρδισε το Σερβικό πρωτάθλημα με τον Ερυθρό Αστέρα στο τέλος της χρονιάς.

Μετά το τέλος της αγωνιστικής περιόδου, ο Γιάνκοβιτς αποφάσισε να χωρίσει τους δρόμους του με τον Ερυθρό Αστέρα παρόλο που είχε συμβόλαιο μαζί τους, με τα δύο μέρη να έχουν διαφορετικές απόψεις για το καθεστώς του συμβολαίου του.  Το καθεστώς του συμβολαίου του ήταν από τότε υπό εξέταση από την Σερβική Ομοσπονδία Καλαθοσφαίρισης και τη FIBA. 

### Παρτιζάν (2018–2020)

Στις 22 Οκτωβρίου 2018, η Παρτιζάν ανακοίνωσε ότι ο Γιάνκοβιτς προστέθηκε στην σύνθεσή της για τη χρονιά 2018-2019. 

#### Δανεισμοί

Στις 26 Αυγούστου 2019, η ΑΕΚ υποδέχτηκε τον Γιάνκοβιτς μέσω του λογαριασμού της στο Τουίτερ  και ο Γιάνκοβιτς αναφέρθηκε ότι ήταν στην ΑΕΚ για την περίοδο 2019–20.  Στις 14 Ιανουαρίου 2020, οι Κάπιταλ Σίτι Γκόου-Γκόου ανακοίνωσαν ότι είχαν προσθέσει τον Γιάνκοβιτς μετά από την δήλωση παραίτησης από την ΑΕΚ.  Στις 11 Μαρτίου, ο Γιάνκοβιτς παραιτήθηκε λόγω τραυματισμού στο τέλος της χρονιάς.  Είχε μέσο όρο 5,0 πόντους και 2,5 ριμπάουντ σε 15 παιχνίδια για τους Γκόου-Γκόου. Την 1η Φεβρουαρίου 2021 υπέγραψε με την Μπαχτσεσεχίρ Κολεζί της 1ης Τουρκίας (BSL). 

### Τσμοκι-Μινσκ (2021–2022)

Στις 29 Ιουλίου 2021, ο Γιάνκοβιτς υπέγραψε με την Τσμοκι-Μινσκ της 1ης Λευκορωσίας.  Είχε κατά μέσο όρο 10 πόντους και 4,1 ριμπάουντ ανά αγώνα. 

### Φορμόζα Ταϊσίν Ντρίμερς (2022–σήμερα)

Στις 10 Ιανουαρίου 2022, ο Γιάνκοβιτς υπέγραψε με τη Φορμόζα Ταϊσίν Ντρίμερς του ASEAN Basketball League .

Προσωπική ζωή
-------------

Ο Γιάνκοβιτς θεωρεί τον εαυτό του Σερβοκαναδό καθώς γεννήθηκε στη Σερβία αλλά μεγάλωσε στον Καναδά και εκτιμά την ευκαιρία που έδωσε ο Καναδάς σε αυτόν και την οικογένειά του. Προς το παρόν δεν έχει δεσμευτεί σε καμία εθνική ομάδα καθώς δήλωσε αναποφάσιστος και ακόμη σκέφτεται να εκπροσωπήσει είτε τη Σερβία είτε τον Καναδά. 

Ο παππούς του Γιάνκοβιτς από την πλευρά της μητέρας του έπαιζε στο παρελθόν για την εθνική ομάδα ποδοσφαίρου της Γιουγκοσλαβίας.  Επιπλέον, έχει έναν μικρότερο αδερφό, τον Ανδρέα.

Βιβλιογραφικές αναφορές
-----------------------

1. 1 2 3  «Stefan Jankovic bio». *HawaiiAthletics.com*. Ανακτήθηκε στις 14 Μαρτίου 2016.
2. 1 2  Meyer, Brendan. «'Home' hard for Missouri men's basketball player Stefan Jankovic to define». *Columbia Missourian*. Ανακτήθηκε στις 14 Μαρτίου 2016.
3. 1 2  «Stefan Jankovic bio». *MUTigers.com*. Ανακτήθηκε στις 14 Μαρτίου 2016.
4. 1 2  Dowlar, Corey. «Jankovic picks Missouri». *247Sports.com*. Ανακτήθηκε στις 14 Μαρτίου 2016.
5. ↑  Palmer, Tod (November 22, 2013). «Missouri forward Stefan Jankovic says he will transfer». *The Kansas City Star*.. Ανακτήθηκε στις March 15, 2016.
6. ↑   *Big West Announces Men's Basketball All-Conference Team*. Δελτίο τύπου.  Ανακτήθηκε στις March 7, 2016.
7. ↑  Spangler, Sam (24 Ιουνίου 2016). «Jankovic invited to NBA summer league with Miami Heat». *Khon.com*. Αρχειοθετήθηκε από το πρωτότυπο στις 23 Οκτωβρίου 2017. Ανακτήθηκε στις 24 Ιουνίου 2016.
8. ↑  «HEAT Signs Stefan Jankovic». *NBA.com*. 13 Ιουλίου 2016. Ανακτήθηκε στις 13 Ιουλίου 2016.
9. ↑  «Heat Signs Vashil Fernandez». *NBA.com*. 17 Οκτωβρίου 2016. Ανακτήθηκε στις 17 Οκτωβρίου 2016.
10. ↑  «Skyforce Announce 2016 Training Camp Roster». *NBA.com*. Turner Sports Interactive, Inc. 1 Νοεμβρίου 2016. Αρχειοθετήθηκε από το πρωτότυπο στις 4 Νοεμβρίου 2016. Ανακτήθηκε στις 3 Νοεμβρίου 2016.
11. ↑  «BayHawks Acquire Stefan Jankovic». *NBA.com*. Turner Sports Interactive, Inc. 1 Μαρτίου 2017. Αρχειοθετήθηκε από το πρωτότυπο στις 1 Μαρτίου 2017. Ανακτήθηκε στις 3 Μαρτίου 2017.
12. ↑  «Stefan Janković novi igrač KK Crvena zvezda mts!» (στα Serbian). *kkcrvenazvezda.rs*. 29 July 2017. Αρχειοθετήθηκε από το πρωτότυπο στις 2018-10-10.. Ανακτήθηκε στις 29 July 2017.
13. ↑  «Zvezda bolsters frontcourt with Jankovic and Jovanovic». *Euroleague.net*. 29 Ιουλίου 2017. Ανακτήθηκε στις 31 Ιουλίου 2017.
14. 1 2  «Slučaj "Janković": Španija, Partizan, čišćenje papira i Zvezdina pravna borba» (στα Serbian). *b92.net*. 5 October 2018.. Ανακτήθηκε στις 10 October 2018.
15. ↑  «Stefan Janković is a new player of Partizan NIS». *kkpartizan.rs*. October 22, 2018.. Ανακτήθηκε στις October 22, 2018.
16. ↑  «Welcome Stefan Janković». *AEK B.C. on Twitter.com*. August 26, 2019.. Ανακτήθηκε στις August 26, 2019.
17. ↑  «AEK BC sign Jankovic for 2019/2020 season». *agonasport.com*. August 26, 2019.. Ανακτήθηκε στις August 26, 2019.
18. ↑  «Go-Go add Stefan Jankovic». *NBA.com*. January 14, 2020. Αρχειοθετήθηκε από το πρωτότυπο στις 2021-07-26.. Ανακτήθηκε στις January 14, 2020.
19. ↑  «Go-Go add Jordan Bell». *NBA.com*. March 11, 2020. Αρχειοθετήθηκε από το πρωτότυπο στις 2022-03-12.. Ανακτήθηκε στις April 11, 2020.
20. ↑  «Bahcesehir signs Stefan Jankovic» (στα Αγγλικά). Eurobasket. 1 Φεβρουαρίου 2021. Ανακτήθηκε στις 2 Φεβρουαρίου 2021.
21. ↑  Yahyabeyoglu, Fersu (29 Ιουλίου 2021). «Tsmoki Minsk sign Stefan Jankovic». *Eurobasket*. Ανακτήθηκε στις 29 Ιουλίου 2021.
22. 1 2  «Stefan Jankovic signs in Taiwan with Taishin Dreamers». *Sportando*. 10 Ιανουαρίου 2022. Ανακτήθηκε στις 10 Ιανουαρίου 2022.
23. ↑  Yen, William (4 March 2022). «P. LEAGUE+ & T1 LEAGUE/Former NBA No. 1 pick Anthony Bennett to debut in Taiwan». Central News Agency.. Ανακτήθηκε στις 5 March 2022.
24. ↑  «Stefan Jankovic Undecided On Playing For Serbian, Canadian National Team». *RealGM.com*. 3 Σεπτεμβρίου 2016. Ανακτήθηκε στις 3 Σεπτεμβρίου 2016.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Στέφαν Γιάνκοβιτς (καλαθοσφαιριστής)** |

* Βιογραφικό στους Χαβάι Ρέινμποου Ουόριορς
* Βιογραφικό στους Μιζούρι Τάιγκερς
* Προφίλ Αδριατικού Πρωταθλήματος
* Προφίλ Ευρωλίγκας